Diari Oficial de la Generalitat Valenciana


Sumari del DOGV 4292, del 15-07-2002 (2002/7174)

Informació pública de les bases de la convocatòria concurs oposició lliure per a la provisió, en propietat, d'una plaça de treballador/a social.
------------------------------------------------------------------------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7174


Data del document
:   06-06-2002

Organisme emissor
:   Ajuntament de Benigànim

Tipus de document
:   Convocatòria

Correcció d'errades

 Descriptors 

:   * Benigànim
    * administració local
    * concurs administratiu
    * treballador social

Informació pública de les bases de la convocatòria concurs oposició lliure per a la provisió, en propietat, d'una plaça de treballador/a social. [2002/M7174]
  
Aprovades per la Comissió de Govern d'este Ajuntament, en sessió de data 24 de maig de 2002, les bases i convocatòria del concurs oposició lliure per la provisió en propietat d'una plaça de treballador/a social, es publiquen aquestes per general coneixement i en particular el dels interessats en estes.
  
Bases reguladores de la convocatòria concurs oposició lliure per a la provisió, en propietat, d'una plaça de treballador/a social, pertanyent a l'escala d'administració especial, subescala tècnica, classe tècnic mitjà, grup B, vacant en la plantilla de funcionaris de carrera de l'Ajuntament de Benigànim.
  
Primera. Objecte
  
L'objecte d'esta convocatòria és la provisió, en propietat, pel procediment selectiu de concurs oposició lliure, d'un plaça de la subescala tècnica, amb la denominació de treballador/a social (adscrita al Departament de Servicis Socials) vacant en la plantilla de funcionaris de carrera de l'Ajuntament de Benigànim i que figura en l'oferta d'ocupació pública per a 2002, aprovada per la Comissió de Govern en sessió de 24 de maig de 2002.
  
Esta plaça està classificada en l'escala d'administració especial, subescala tècnica, classe tècnic mitjà, grup B, dotada amb el sou corresponent als funcionaris d'este grup, pagues extraordinàries, triennis i altres emoluments que corresponguen a l'esmentat grup, d'acord amb la legislació vigent i les resolucions de la corporació.
  
Les funcions que haurà de realitzar el/la treballador/a social municipal, que se seleccione, consistiran, fonamentalment en :
  
- Desenvolupament del programa de servicis socials generals de l'Ajuntament de Benigànim, tot d'acord amb la normativa i directrius vigents elaborades per la Conselleria de Benestar Social de la Generalitat Valenciana, als efectes de reglar el funcionament dels servicis socials generals.
  
- Participació i cooperació amb el/la psicòleg/lòga municipal en la gestió dels programes que requerisquen la col·laboració dels dos departaments, en aquelles funcions pròpies de la seua professió, tot imprimint caràcter multidisciplinar a aquestos programes.
  
- Assessorament tècnic a la corporació municipal en la planificació, gestió i execució dels distints servicis sociocomunitaris, amb l'elaboració dels informes que es requerisquen.
  
- Desenvolupament del programa de servicis assistencials de l'Ajuntament de Benigànim, amb l'elaboració d'informes per a concessió d'ajudes, prestacions familiars, acolliments, adopcions etc.
  
- Desenvolupament de programes d'inserció, integració i cooperació socials tot d'acord amb la normativa i directrius vigents elaborades per la Conselleria de Benestar Social de la Generalitat Valenciana.
  
- Qualsevol altra tasca pròpia de la professió que no ha estat detallada en els apartats anteriors.
  
La dedicació serà completa amb una jornada laboral setmanal de 37 hores i mitja, tot i aplicant-se al lloc de treball la Llei 53/84, de 26 de desembre, i RD 598/1985, de 30 d'abril, sobre Incompatibilitats del Personal al Servici de les Administracions Públiques.
  
Segona. Procediment selectiu
  
La plaça convocada es cobrirà mitjançant concurs oposició lliure.
  
Tercera. Legislació aplicable
  
El procés selectiu s'ajustarà al que disposen aquestes bases i en allò que aquestes no disposen, per la Llei 30/1984, de 2 d'agost, de Mesures per a la Reforma de la Funció Pública, per la Llei 7/1985, de 2 d'abril, Reguladora de les Bases del Règim Local, pel RDL 781/1986, de 18 d'abril, F.G.B.L., i pel RD 896/1991, de 7 de juny, aprovatori de les regles bàsiques i programes mínims als qual s'ajustaran els procediments de selecció dels funcionaris de l'administració local, i en allò no previst en les esmentades normes, pel Decret Legislatiu de 24 d'octubre de 1995 del Consell de la Generalitat Valenciana i la seua modificació aprovada per la Llei 8/1995, de 29 de desembre, de la Generalitat Valenciana, pel Decret 69/1986, de 2 de juny, del Consell de la Generalitat Valenciana, i supletòriament pel RD 364/1995, de 10 de març i per la resta de disposicions legals i reglamentàries aplicables.
  
Quarta. Requisits dels aspirants
  
Per a poder prendre part en el procés selectiu caldrà acreditar els següents requisits o condicions:
  
- Tindre la nacionalitat espanyola o nacional d'un dels estats membres de la Unió Europea, en els termes assenyalats en la Llei 17/1993, de 23 de desembre.
  
- Tindre complits els 18 anys.
  
- Estar en possessió del títol de treballador/a social o assistent social, o en condicions d'obtindre-lo en la data en què finalitze el termini de presentació d'instàncies.
  
- No patir cap malaltia ni defecte físic que impedisca el normal desenvolupament de les funcions que corresponguen. Aquells que tinguen la condició de minusvàlids hauran d'acreditar, amb caràcter previ a l'inici del procediment de selecció, la seua aptitud en la forma determinada en l'article 38.3 de la Llei 13/1982, de 7 d'abril, d'Integració Social de Minusvàlids i en cas contrari no seran admesos.
  
- No haver estat separat, mitjançant un expedient disciplinari, del servici de cap administració pública. Així mateix, no haurà de trobar-se inhabilitat per a l'exercici de funcions públiques.
  
La titulació s'acreditarà mitjançant l'expedició dels títols corresponents per l'autoritat acadèmica competent.
  
Tots els requisits hauran de complir-se en l'últim dia de termini de presentació de sol·licituds i mantenir-se durant tot el procés selectiu
  
Cinquena. Instàncies
  
Les instàncies per a sol·licitar prendre part en l'oposició s'hauran de dirigir a la Presidència de la corporació i presentar al Registre General (plaça Major, núm. 3 46142 Benigànim) en el termini de 20 dies naturals, comptadors a patir del sendemà de la publicació de l'extracte de la convocatòria en el Butlletí Oficial de la Província de València.
  
Les instàncies també podran presentar-se igualment en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener.
  
L'Ajuntament facilitarà gratuïtament el model d'instància per a prendre part en les proves selectives i els aspirants hauran d'abonar en la tresoreria municipal els drets d'examen, que es fixen en 60 euros, abans de presentar la instància.
  
Els sol·licitants hauran de manifestar en la instància que complixen totes i cadascuna de les condicions exigides en la base quarta, referides a la data en què acabe el termini de presentació d'aquestes, i que es comprometen a prestar el preceptiu jurament o promesa. En qualsevol moment els interessats podran ser requerits per a efectuar les comprovacions oportunes.
  
A les instàncies s'haurà d'acompanyar obligatòriament la següent documentació:
  
- Fotocòpia del document nacional d'identitat.
  
- Fotocòpia de la titulació acadèmica mínima exigida.
  
- Resguard acreditatiu d'haver satisfet en la Tresoreria Municipal o, mitjançant gir postal la quantitat de 60 euros, en concepte de drets d'examen.
  
En cas de tindre la condició de minusvàlid haurà d'aportar igualment document acreditatiu de la seua aptitud.
  
Sisena. Admissió d'aspirants
  
Acabat el termini de presentació d'instàncies, la Presidència de la corporació dictarà resolució, en el termini màxim d'un mes, donant aprovació a les llistes provisionals d'aspirants admesos i exclosos i, si escau, els motius de la no admissió que es faran públiques en el Butlletí Oficial de la Província de València i al tauler d'anuncis de l'Ajuntament. Contra esta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aprova la llista definitiva, que es farà pública, mitjançant la inserció d'edicte al Butlletí Oficial de la Província de València i al tauler d'anuncis.
  
Contra la resolució aprovatòria de la llista definitiva podran els interessats interposar els recursos següents:
  
Potestativament: recurs de reposició en el termini d'un mes, conforme a allò que s'ha disposat en l'article 117 de la Llei 3071992, de 26 de novembre, reguladora de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant del Jutjat Contenciós Administratiu de València, en el termini de dos mesos comptats a partir del dia següent al del rebut de la notificació de la resolució expressa o desestimació presumpta del recurs de reposició interposat conforme a allò que s'ha disposat en l'article 116 del mateix text legal i article 46 de la Llei 29/1998, de 13 de juliol, reguladora de la jurisdicció contenciosa administrativa.
  
També podrà utilitzar, no obstant això, altres recursos, si ho estima oportú
  
En el supòsit que no es presente cap reclamació, les llistes provisionals esdevindran automàticament definitives i açò es farà constar en la resolució de l'Alcaldia.
  
En el mateix acte administratiu, s'indicarà, a més, el lloc, la data i l'hora de començament de les proves selectives i, si es el cas, l'orde d'actuació dels aspirants prèviament determinat mitjançant un sorteig; la composició del tribunal amb els membres titulars i suplents.
  
Les errades de fet podran esmenar-se en qualsevol moment, d'ofici o a petició de l'interessat.
  
Si en qualsevol moment del procés selectiu el tribunal coneix que algun dels aspirants no posseïx la totalitat dels requisits exigits en aquestes bases, després de l'audiència de l'interessat, es proposarà l'exclusió d'este a l'alcalde president de la corporació.
  
Setena. Tribunal qualificador
  
El tribunal qualificador que jutjarà el procés selectiu, estarà constituït de la següent forma:
  
President: el de la corporació o membre d'esta en qui delegue.
  
Secretari: el de la corporació o funcionari en qui delegue.
  
Vocals:
  
- Un representant de la Generalitat Valenciana, designat per la Conselleria de Presidència.
  
- Un tècnic o expert designat pel president de la corporació.
  
- El regidor delegat de Servicis Socials de l'Ajuntament de Benigànim, o el regidor en qui delegue.
  
La composició del tribunal serà predominantment tècnica i els vocals hauran de posseir una titulació o especialització igual o superior a les exigides per a l'accés a la plaça convocada, llevat dels membres del tribunal que ostenten la condició de regidors.
  
L'Ajuntament sol·licitarà dels òrgans corresponents la designació dels respectius representants que haurà d'efectuar-se en el termini dels 20 dies hàbils següents al de la recepció de la sol·licitud.
  
El tribunal no podrà constituir-se ni actuar sense l'assistència de almenys la meitat més un dels membres, titulars o suplents, indistintament. Si una vegada constituït el tribunal i iniciada la sessió s'absenta el president, este designarà, d'entre els vocals que hi haja, qui el substituesca durant la seva absència.
  
Hauran d'abstenir-se de formar part dels òrgans de selecció de personal:
  
- Els qui en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració pública.
  
- Els qui es troben sotmesos a algun dels supòsits a què es referix l'article 28.2 de la Llei 30/1992, de 26 de novembre, modificada per la Llei 4/1999, de 14 de gener.
  
Així mateix, els aspirants podran recusar els membres del tribunal en la forma que establix l'article 21 de la citada llei.
  
El tribunal que actue en aquestes proves tindrà la categoria establida en el RD 236/1988, de 4 de març.
  
Vuitena. Començament i desenvolupament de les proves selectives
  
La data, l'hora i el lloc del començament de les proves selectives s'anunciarà en la forma prevista en la base sisena i els exercicis programats no podran començar fins que hagen transcorregut dos mesos des de la data en la qual aparega publicat l'extracte d'anunci de convocatòria en el Diari Oficial de la Generalitat Valenciana.
  
Una vegada començades les proves, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província de València. El tribunal haurà de fer públics estos anuncis al local on hagen acabat les anteriors proves i al tauler d'anuncis de l'Ajuntament.
  
Els opositors seran convocats en crida única, excepte els casos de força major, degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del dret a participar en el mateix exercici i en els successius, per la qual cosa quedarà exclòs del procés selectiu.
  
Totes les proves podran fer-se indistintament en valencià o en castellà, segons l'opció que trie l'aspirant.
  
Fase de concurs.
  
Els mèrits a valorar seran els següents:
  
Titulacions. No es valoraran com a mèrit aquelles titulacions que figuren com a requisit per la provisió del lloc de treball, ni aquelles que siguen imprescindibles per a la consecució d'altres titulacions de nivell superior, amb el següent barem, i un màxim de 2 punts:
  
Llicenciat universitari o equivalent 2 punts
  
Doctor 4 punts
  
Coneixements de valencià acreditats mitjançant certificació oficial de la Junta Qualificadora de Coneixements de Valencià, d'acord amb el següent barem:
  
- Certificat de grau superior 2 punts
  
- Certificat de grau mitjà 1 punt
  
- Certificat de grau elemental 0,5 punts
  
Formació. Per a la valoració de la formació oficial rebuda, se sumaran les hores de la totalitat d'accions formatives rebudes que tinguen relació amb el lloc de treball, tot aplicant-se el següent barem:
  
- De 0 a 15 hores 0,15 punts.
  
- De 16 a 25 hores 0,25 punts.
  
- De 26 a 50 hores 0,40 punts.
  
- De 51 a 75 hores 0,50 punts.
  
- De 76 a 100 hores 0,75 punts.
  
- De 101 a 150 hores 1,00 punt.
  
- De 151 a 200 hores 1,25 punts.
  
- De mes de 200 hores 1,50 punts.
  
Experiència. Per servicis prestats en l'administració pública, en plaça idèntica a la de l'objecte de la convocatòria, es puntuarà a raó de 0'10 punts per més efectiu de treball, amb un màxim de 8 punts.
  
En tot cas, la puntuació obtinguda en la fase de concurs no podrà superar el percentatge del 40% de la puntuació total de la fase de oposició.
  
L'oposició constarà dels següents exercicis:
  
Primer exercici. Obligatori i eliminatori
  
Consistirà en la realització per escrit d'una prova de coneixements referida als continguts del programa temari de matèries comunes.
  
L'exercici consistirà en la contestació a un mínim de 100 preguntes formulades en forma de test, amb quatre respostes alternatives i només una d'aquestes serà la correcta
  
La duració d'este exercici no serà superior a 100 minuts.
  
Segon exercici. Obligatori i no eliminatori
  
Consistirà en la valoració pel tribunal dels coneixements de valencià dels aspirants, mitjançant un dictat d'acord amb la normativa sobre l'ús del valencià de la Generalitat Valenciana.
  
Tercer exercici. Obligatori i eliminatori
  
Primera part: consistirà en desenrotllar per escrit, durant un temps màxim de dos hores de dos temes entre tres proposats pel tribunal, del temari de matèries específiques que figura a l'annex.
  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Segona part: consistirà en la celebració de l'entrevista davant el tribunal, el qual podrà obtindre de l'aspirant la informació necessària per a la valoració de les seues experiències i coneixements relacionats amb les tasques a exercir, i a continuació es llegiran individualment els temes desenvolupats en la primera part.
  
La puntuació obtinguda en l'entrevista no podrà superar el 10% de l'aconseguida en la primera part, la qual serà com a màxim d'1 punt.
  
Quart exercici: Obligatori i eliminatori
  
Consistirà a resoldre per escrit, en un temps màxim de dos hores d'un supòsit pràctic referit a les matèries específiques corresponents segons l'objecte de la convocatòria, i que seran fixades pel tribunal immediatament abans de celebrar-se l'exercici.
  
Novena. Qualificació, valoració i publicitat
  
El primer exercici es qualificarà de 0 a 10 punts i caldrà obtindre per a superar-lo un mínim de 5 punts.
  
El segon exercici es qualificarà de 0 a 5 punts, el qual no tindrà caràcter eliminatori.
  
La puntuació global del tercer exercici serà com a màxim de 10 punts. Segons els següents criteris:
  
Primera part: de 0 a 10 punts, i caldrà obtindre com a mínim 5 punts per a superar-la.
  
Segona part: la puntuació no podrà ser superior al 10% de l'obtinguda en la primera part, la qual serà com a màxim d'1 punt.
  
En este exercici el tribunal apreciarà fonamentalment la capacitat i la formació general, la precisió i el rigor en l'exposició i la claredat d'idees.
  
El quart exercici es qualificarà de 0 a 10 punts, i caldrà obtindre per a superar-lo un mínim de 5 punts.
  
La qualificació definitiva vindrà determinada per la suma de les puntuacions obtingudes en cadascun dels quatre exercicis més la puntuació obtinguda a la fase de concurs.. Esta qualificació definitiva determinarà l'orde de classificació dels aspirants. El tribunal qualificador no podrà aprovar ni declarar que ha superat les proves selectives un nombre d'aspirants superior al de places convocades.
  
En cas d'empat entre les persones aspirants, es farà la proposta de nomenament a favor del qui haja obtingut major puntuació en els exercicis pràctics. Si persistix l'empat, la proposta es farà a favor del qui haja obtingut major puntuació en l'exercici teòric. Si encara continuara l'empat es proposarà l'aspirant de major edat.
  
Deu. Presentació de documentació, nomenament i presa de possessió
  
En el termini de 20 dies naturals, comptadors a patir del sendemà de la publicació de la llista d'aprovats al tauler d'anuncis de l'ajuntament, l'aspirant proposat pel tribunal presentarà els documents acreditatius dels requisits exigits en les presents bases, per a prendre part en l'oposició.
  
Si en el termini indicat i excepte causes de força major, no presenta la documentació o, tot i presentar-la, no complix els requisits exigits, no podrà ser nomenat/da i quedaran anul·lades totes les actuacions, sense perjudici de la responsabilitat en què hagen pogut incórrer per falsedat en la instància.
  
Una vegada l'Alcaldia haja donat aprovació a la proposta, l'aspirant nomenat haurà de prendre possessió en el termini d'un mes, comptador des del següent a la notificació del nomenament. Si no prenen possessió en el termini indicat, sense causa justificada, perdran els drets derivats de la superació de les proves i del subsegüent nomenament; en este cas, l'Alcaldia haurà de nomenar l'aspirant que, havent superat totes les proves, haja quedat en segon lloc en l'orde de puntuació.
  
En l'acte de presa de possessió l'aspirant nomenat haurà de prestar el jurament o promesa a què es referix l'article 32.c del Text Refós de la Llei de la Funció Pública Valenciana.
  
Onze. Incidències
  
El tribunal està facultat per a resoldre els dubtes que s'hi presenten i prendre els acords necessaris per al bon orde de l'oposició en tot el que no estiga previst en estes bases.
  
Dotze. Publicació de les bases i recursos
  
L'acord d'aprovació d'estes bases es publicarà en el Butlletí Oficial de la Província de València i una referència en el Diari Oficial de la Generalitat Valenciana.
  
Contra estes bases i la corresponent convocatòria, actes que posen fi a la via administrativa, es podran interposar els següents recursos:
  
Potestativament: recurs de reposició en el termini d'un mes, conforme a allò que s'ha disposat en l'article 117 de la Llei 3071992, de 26 de novembre, reguladora de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant del Jutjat Contenciós Administratiu de València, en el termini de dos mesos comptats a partir del dia següent al del rebut de la notificació de la resolució expressa o desestimació presumpta del recurs de reposició interposat conforme a allò que s'ha disposat en l'article 116 del mateix text legal i article 46 de la Llei 29/1998, de 13 de juliol, reguladora de la jurisdicció contenciosa administrativa.
  
També podrà utilitzar, no obstant això, altres recursos, si ho estima oportú
  
Assistent/a social (grup B)
  
Annex programa
  
Matèries comunes
  
Tema 1. La Constitució Espanyola de 1978: característiques. Estructura. Contingut. Principis generals. Drets fonamentals i llibertats públiques: principi general. Concepte. Catalogació. Estudi dels diversos grups. Garantia dels drets i llibertats.
  
Tema 2. La Corona: caràcter, successió i proclamació. Funcions. Les Corts Generals: concepte i elements. El govern: concepte. Integració. Cessament. Responsabilitat. Funcions. Deures. Regulació. El poder judicial: concepció general. Principis d'organització. Manifestacions de la jurisdicció. Òrgans jurisdiccionals. El Consell General del Poder Judicial.
  
Tema 3. l'estat de les autonomies: principis. Característiques. Competències de l'estat i de les comunitats autònomes: introducció. El sistema de distribució de competències, en particular els criteris d'assignació de les competències. Idees generals de l'administració de l'estat, autonòmica, local, institucional i corporativa. Organització territorial de l'estat: esquema general. Principis constitucionals. Administració local. Comunitats autònomes. Estatuts d'autonomia: elaboració. Contingut. Reforma. Enumeració de les comunitats autònomes.
  
Tema 4. Principis d'actuació de l'administració pública: eficàcia, jerarquia, descentralització, desconcentració i coordinació: consideracions prèvies. Enumeració dels principis d'actuació de l'administració pública. Examen de cada u d'ells. Sotmetiment de l'administració a la llei i al dret: l'administració com a objecte del dret. Formes de submissió. Fonts del dret públic: enumeració i principis. La jerarquia de les fonts. Fonts escrites: lleis i reglaments. Fonts no escrites.
  
Tema 5. L'acte administratiu. Concepte. Elements. Classificació. Invalidesa. Dret positiu espanyol. Principis generals del procediment administratiu: concepte. Classes. Fases del procediment administratiu general: principis. Normes reguladores. Dies i hores hàbils. Còmput de terminis. Fases. Referència als recursos administratius: concepte. Classes. Interposició. Objecte. Fi de la via administrativa. Interposició. Suspensió de l'execució. Audiència a l'interessat. Resolució. Recurs d'alçada: objecte. Interposició. Terminis. Recurs de reposició: objecte i interposició. Terminis. Recurs de revisió: Objecte i terminis d'interposició. Resolució i terminis per a esta.
  
Tema 6. Les propietats administratives: el domini públic: concepte i naturalesa. Béns que l'integren. Règim jurídic. Ús i utilització. El patrimoni privat de l'administració: concepte. Classificació. Adquisició. Règim jurídic. Alienació, cessió i utilització.
  
Tema 7. El règim local espanyol: concepte d'administració local. Evolució del règim local. Principis constitucionals i regulació jurídica. l'administració local: entitats que comprén. Regulació actual.
  
Tema 8. El municipi: evolució. Concepte. Elements essencials. Denominació i canvi de nom dels municipis. El terme municipal: concepte. Caràcters. Alteració de termes municipals. La població: concepte. L'empadronament: concepte. Regulació. Obligació de la inscripció. Contingut. Gestió. Padró d'espanyols residents en l'estranger: concepte. Obligació d'inscriure's i baixa. Contingut.
  
Tema 9. Organització municipal: concepte. Classes d'òrgans. Estudi de cada u dels òrgans. Competències: concepte i classes. Legislació espanyola.
  
Tema 10. La funció pública local: idees generals. Concepte de funcionari. Classes. Organització de la funció pública local: òrgans i grups que la integren. Funcionaris amb habilitació de caràcter nacional. Funcionaris propis de les corporacions. Adquisició i pèrdua de la condició de funcionari. Situacions en què poden trobar-se. L'oferta d'ocupació pública i les relacions de llocs de treball.
  
Tema 11. Drets i deures dels funcionaris públics locals: drets. Deures. Règim disciplinari. Dret de sindicació. La Seguretat Social: afiliació. Cotització. Assistència sanitària. Incapacitat temporal. Maternitat. Incapacitat permanent. Prestacions passives.
  
Tema 12. Funcionament dels òrgans col·legiats locals: convocatòria i orde del dia: règim de sessions. Adopció d'acords. Actes i certificats d'acords: esborrany de l'acta i aprovació. Transcripció de l'acta al llibre. Firma de l'acta. Certificats d'acords.
  
Matèries específiques relacionades amb el lloc de treball
  
Tema 1. Origen i desenvolupament de l'estat del benestar.
  
Tema 2. Llei 5/1997, de 25 de juny, de la Generalitat Valenciana, de Servicis Socials en la Comunitat Valenciana.
  
Tema 3. Servicis Socials Generals en la Comunitat Valenciana. Principis, factors, objectius i funcions.
  
Tema 4. Servicis socials especialitzats.
  
Tema 5. Organització dels servicis socials generals a l'àmbit local.
  
Tema 6. Avaluació de servicis socials generals.
  
Tema 7. Servicis socials d'informació, orientació i valoració.
  
Tema 8. Servici de convivència.
  
Tema 9. Servici de promoció i cooperació social.
  
Tema 10. Servici d'ajuda a domicili.
  
Tema 11. Organització del servici d'ajuda a domicili a l'àmbit municipal.
  
Tema 12. Funcions del treballador Social.
  
Tema 13. Tècniques que pot utilitzar un treballador social municipal.
  
Tema 14. La fitxa social.
  
Tema 15. L'informe social.
  
Tema 16. L'entrevista en el treball social.
  
Tema 17. El diagnòstic i pronòstic en treball social.
  
Tema 18. Nivells d'intervenció en el treball social.
  
Tema 19. Treball social comunitari.
  
Tema 20. La dinàmica del treball en grups.
  
Tema 21. El treball social en equips interdisciplinaris.
  
Tema 22 El mètode en treball social.
  
Tema 23. Treball social: objecte, principis fonamentals i objectius.
  
Tema 24. Planificació i programació en el treball social.
  
Tema 25. Prestacions econòmiques reglades: marc legislatiu.
  
Tema 26. Llei 6/1996, de 15 de gener, del Voluntariat.
  
Tema 27. Llei 26/1990 per la qual s'establixen en la Seguretat Social prestacions no contributives.
  
Tema 28. Règim General de la Seguretat Social: jubilació.
  
Tema 29. Règim General de la Seguretat Social: incapacitat permanent, parcial, total, absoluta i gran invalidesa.
  
Tema 30. Les prestacions per atur.
  
Tema 31. Llei 7/1994, de 5 de desembre, de la Generalitat Valenciana, de la Infància.
  
Tema 32. L'acolliment familiar de menors.
  
Tema 33. L'adopció de menors.
  
Tema 34. Modalitats d'acolliment familiar.
  
Tema 35 Menors en situació de risc: la intervenció amb la família natural.
  
Tema 36 Servicis Socials i tercera edat.
  
Tema 37 Les drogues: marc teòric.
  
Tema 38 Nivells d'intervenció en drogodependències.
  
Tema 39 Minusvalidesa: definició i classificació, recursos especialitzats.
  
Tema 40. Necessitats i problemàtiques de les minusvalideses.
  
Tema 41. La problemàtica de la dona en situació de risc.
  
Tema 42. L'atenció als malalts mentals des dels servicis socials.
  
Tema 43 L'atenció als immigrants des dels servicis socials.
  
Benigànim, 6 de juny de 2002.- L'alcalde: José Ramón Vayà Vicent.
  
Ajuntament de Benigánim